Diari Oficial de la Generalitat Valenciana


Sumari del DOGV 8052, del 31-05-2017 (2017/4274)

RESOLUCIÓ de 12 de maig de 2017, del director gerent de l'Institut Valencià d'Art Modern, per la qual es convoca el procés de selecció per a la contractació laboral temporal del lloc de lliure designació, grup A, subdirector/a general de Col·lecció i Exposicions de l'Institut Valencià d'Art Modern. Convocatòria número 1/2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/4274


Data del document
:   12-05-2017

Organisme emissor
:   Institut Valencià d'Art Modern, IVAM

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 12 de maig de 2017, del director gerent de l'Institut Valencià d'Art Modern, per la qual es convoca el procés de selecció per a la contractació laboral temporal del lloc de lliure designació, grup A, subdirector/a general de Col·lecció i Exposicions de l'Institut Valencià d'Art Modern. Convocatòria número 1/2017. [2017/4274]  
L'Institut Valencià d'Art Modern (IVAM) és una entitat de dret públic de la Generalitat amb personalitat jurídica pròpia i amb autonomia administrativa, subjecta a l'ordenament jurídic privat per a la realització dels seus fins, entre els quals es troben el coneixement, el foment, la investigació i la difusió de l'art modern.  
En el marc del desplegament i compliment d'aquests objectius, l'IVAM necessita cobrir temporalment la Subdirecció General de Col·lecció i Exposicions atés que la cobertura interna ha quedat deserta.  
  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic (TREBEP) i l'article 102.1 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat dels candidats en relació amb els requisits exigits per a l'exercici del lloc. Així mateix, el TREBEP estableix que les lleis de desplegament d'aquest establiran els criteris per a determinar els llocs que per la seua especial responsabilitat i confiança puguen cobrir-se pel procediment de lliure designació amb convocatòria pública.  
  
Vist que hi ha un lloc de treball vacant de naturalesa laboral en la plantilla de l'Institut Valencià d'Art Modern, el sistema de provisió del qual és el de lliure designació i que cal cobrir temporalment.  
  
En virtut de les facultats que em confereix l'article 24 de la Llei 9/1986, de 30 de desembre, per la qual es crea l'Institut Valencià d'Art Modern, l'article 8.2.f del Reglament d'organització i funcionament de l'Institut Valencià d'Art Modern, i d'acord amb l'autorització de la Direcció General de Pressupostos de data 9 de maig de 2017, resolc:  
  
  
Primer  
Convocar per a la provisió temporal pel sistema de lliure designació el lloc de treball núm. 3, subdirector/a general de Col·lecció i Exposicions.  
  
Segon  
Aprovar les bases que s'adjunten com a annex a aquesta resolució, les quals regiran en aquesta convocatòria.  
  
Tercer  
Aquesta resolució entrarà en vigor a partir de l'endemà de la publicació en el Diari Oficial de la Generalitat Valenciana.  
Aquesta resolució posa fi a la via administrativa. De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar un recurs de reposició, amb caràcter potestatiu, davant del mateix òrgan que ha dictat aquesta resolució, en el termini d'un mes comptador des de l'endemà de la publicació o, alternativament, si no s'interposa l'esmentat recurs de reposició, podran interposar un recurs contenciós administratiu davant del Jutjat Contenciós Administratiu de la ciutat de València, o aquell en la circumscripció del qual tinga la persona que recorre el seu domicili, en el termini de dos mesos comptadors des de l'endemà de la publicació d'aquesta resolució.  
  
  
València, 12 de maig de 2017.- El director gerent de l'Institut Valencià d'Art Modern: José Miguel García Cortés.  
ANNEX I  
Bases de la convocatòria  
  
1. Objecte de la convocatòria  
És objecte d'aquesta convocatòria el procés de selecció per a la contractació temporal del subdirector/a general de Col·lecció i Exposicions de l'IVAM. Lloc núm. 3, A30E050, sota la dependència directa de la Direcció Gerència de l'IVAM pel procediment de lliure designació.  
  
2. Descripció del lloc   
(RLT de l'IVAM, aprovada amb data 21 de març de 2017 i publicada el 29.03.2017)  
Lloc número 3  
Denominació: subdirector/a general de Col·lecció i Exposicions  
Grup: A  
Nivell: 30.  
Complement específic: E050  
Requisits: titulació de llicenciat en Història de l'Art, Geografia i Història, Belles Arts o equivalent.  
Idiomes: anglés nivell A1 i valencià grau mitjà.  
El candidat/a que no puga acreditar aquest coneixement de valencià tindrà dos anys per a poder obtindre el certificat exigit com a requisit del lloc.  
Funcions:  
1. Coordinar i supervisar els departaments artístics i tècnics de l'Institut Valencià d'Art Modern.  
2. Coordinar i gestionar les relacions amb artistes, altres museus, espais artístics i especialistes en art modern i contemporani.  
3. Investigar i proposar les adquisicions d'obres d'art, la realització d'exposicions i la programació de l'Institut Valencià d'Art Modern i informar sobre aquestes.  
4. Qualsevol altra d'aquesta índole que puga ser encarregada pel director/a gerent.  
Forma de provisió: lliure designació  
  
3. Requisits per a concórrer-hi  
3.1. Per a ser admesos a la realització del procés selectiu els aspirants hauran de posseir en el dia de finalització del termini de presentació de sol·licituds i mantindre fins al moment de la formalització del contracte de treball, a més dels requisits exigits en la descripció del lloc de la base 2, els següents:  
3.1.1. Altres requisits:  
a) Tindre la nacionalitat espanyola o, si no la té, estar en qualsevol de les situacions descrites en l'article 54 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
3.1.2. Edat. Tindre la majoria d'edat laboral i no excedir, si escau, l'edat màxima de jubilació forçosa.  
3.1.3. Titulació: estar en possessió o en condicions d'obtindre, a la data de finalització del termini de presentació de sol·licituds, la titulació i els idiomes que són requisits del lloc. Els aspirants amb titulacions acadèmiques o professionals obtingudes en l'estranger hauran d'acreditar que estan en possessió de la corresponent convalidació o de la credencial que acredite, si escau, l'homologació. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
3.1.4. Posseir les capacitats i les aptituds físiques i psíquiques que siguen necessàries per a l'exercici de les corresponents funcions o tasques.  
3.1.5. Habilitació: no estar inhabilitat per sentència ferma o com a conseqüència d'haver sigut acomiadat disciplinàriament de forma procedent, per a exercir funcions semblants a les de la categoria professional a què es pretén accedir. Si es tracta de persones nacionals d'altres estats, no estar inhabilitat o en situació equivalent ni haver sigut sotmés a sanció disciplinària o equivalent que impedisca en els mateixos termes en el seu Estat l'accés a l'ocupació pública.  
  
4. Mèrits  
Per a la selecció del candidat/a més idoni es tindran en compte els mèrits següents:  
Experiència en l'exercici de l'activitat professional en els àmbits següents:  
Museologia i museografia.  
Gestió artística i cultural  
Construcció de col·leccions  
Producció de catàlegs.  
Acreditació de la realització de comissariat d'exposicions.  
Valencià de nivell superior a l'exigit com a requisit.  
Idioma de nivell superior a l'exigit com a requisit.  
Títols acadèmics oficials iguals o superiors a l'exigit com a requisit, excloent aquest.  
Altres titulacions relacionades amb les funcions del lloc.  
Cursos de formació i perfeccionament de duració igual o superior a 15 hores, convocats o homologats per qualsevol centre o organisme públic de formació.  
Cursos de formació i perfeccionament de duració igual o superior a 15 hores el contingut dels quals estiga relacionat amb les funcions del lloc.  
Entrevista.  
Memòria sobre les funcions del lloc i les iniciatives respecte d'això  
Acreditació de la publicació de textos d'art modern i contemporani.  
  
Disposar d'un ampli coneixement del món de l'art (relació amb centres culturals, galeries d'art, col·leccionista, publicacions especialitzades, etc.).  
Posseir habilitats pròpies de lideratge, i també de comunicació i direcció d'equips.  
Coneixements acreditats d'altres idiomes de la UE.  
Altres mèrits relacionats amb l'exercici de les funcions del lloc.  
  
5. Presentació de candidatures  
Els candidats que concórreguen al procés hauran de presentar en el Registre de l'IVAM (carrer de Guillem de Castro, 118, València 46745) o en la resta de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques:  
La sol·licitud, adaptada al model que es publica en l'annex II.  
Currículum, on es facen constar les dades que es consideren oportunes posar de manifest i que siguen rellevants a l'efecte de l'exercici de les funcions assignades al lloc de treball.  
Memòria en què l'aspirant haurà exposat un pla per a exercir les funcions del lloc i les seues possibles iniciatives respecte d'això, així com sobre qualsevol mèrit no arreplegat en les bases de la convocatòria i que estime que ha de ser tingut en consideració. L'extensió màxima serà de 25 folis a una cara i doble espai.  
Entrevista, que es podrà fer en diversos idiomes.  
El termini per a la presentació de les propostes serà de 10 dies naturals comptadors des de l'endemà de la publicació de la convocatòria. La presentació de la candidatura implica l'acceptació d'aquestes bases. Una vegada finalitzat el procés, i a petició de la persona interessada, es tornarà la documentació presentada.  
  
6. Procés de selecció  
La selecció del candidat/a la farà el tribunal integrat pels membres següents:  
President: el director gerent  
Vocal 1: Josep Salvador Cabrero, subdirector general de Col·lecció i Exposicions  
Vocal 2: Eloísa García Moreno, cap de Biblioteca i Centre de Documentació  
Vocal 3: un representant del comité d'empresa  
Secretària: Remedios Grande Sánchez, registradora.  
L'òrgan tècnic de provisió tindrà la consideració d'òrgan col·legiat de l'Administració i, com a tal, estarà sotmés a les normes contingudes en la Llei 39/2015, d'1 d'octubre, del procediment administratiu comú de les administracions públiques.  
El Tribunal analitzarà els requisits presentats pels candidats i seran exclosos aquells que no posseïsquen els exigits per aquesta convocatòria. Quant als idiomes exigits com a requisit, el tribunal, si ho considera convenient, podrà realitzar les proves per a verificar el nivell de domini.  
Per a accedir a la fase d'entrevista serà necessari aconseguir una puntuació mínima de 5 punts sobre 10 punts en la memòria. L'entrevista versarà sobre el contingut de la memòria, i també haurà de respondre a les qüestions que li formulen els membres de l'òrgan tècnic relacionades amb les funcions del lloc.  
El tribunal està facultat per a resoldre les qüestions que puguen suscitar-se en el procés selectiu i adoptarà les seues decisions per majoria simple i, en cas d'empat, dirimirà el president amb el seu vot.  
A la vista de les sol·licituds presentades, l'òrgan tècnic, després de la comprovació del compliment dels requisits de provisió del lloc de treball i de les normes que regeixen aquesta convocatòria, formularà una proposta d'adjudicació, que es farà pública en el tauler d'anuncis de l'IVAM i en la pàgina web de l'IVAM (www.ivam.es), i es concedirà a les persones interessades un termini de 10 dies hàbils per a al·legar i justificar el que consideren pertinent.  
Les al·legacions seran adreçades a l'òrgan tècnic de provisió (IVAM, carrer de Guillem de Castro, 118, 46917 València.) en la forma establida en la base cinquena. Una vegada acabat el termini d'al·legacions, l'òrgan tècnic de provisió estudiarà i resoldrà les possibles al·legacions i formalitzarà la proposta de resolució definitiva.  
A la vista del que s'ha expressat anteriorment, el director gerent resoldrà, de conformitat amb el que estableix l'article 102 de la Llei d'ordenació i gestió de la funció pública valenciana, l'adjudicació a la persona que considere més idònia per a l'exercici del lloc de treball, o bé que es declare desert, fins i tot havent-hi personal que tinga els requisits exigits, si considera que cap persona és idònia per al seu exercici. En el primer cas, la resolució haurà d'indicar expressament la data en què haurà d'efectuar-se la presa de possessió.  
Una vegada conclòs el procés, el candidat seleccionat serà contractat temporalment per un període de tres anys, i haurà de superar el període de prova de quatre mesos.  
El procés garantirà la confidencialitat sobre els candidats que participen en el procés.  
  
València, 12 de maig de 2017.- El director gerent: José Miguel García Cortés.